laion/Wikipedia-Exotic huggingface dataset:
דיוקן הנישואין של איזק מאסה וביטריקס ואן דר לין

"דיוקן הנישואין של איזק מאסה וביטריקס ואן דר לין" (1622) הוא ציור מאת הצייר ההולנדי פרנס הלס. הציור מציג את איזק מאסה,אשר היה סוחר תבואה, נוסע ודיפלומט הולנדי ואת ביטריקס ואן דר לין, רעייתו. הוא צויר, כנראה, לרגל נישואי הזוג בשנת 1622. תיאור זה הפך לקונבנציה של תיאורי זוגות, המתוארים על רקע נוף פתוח.[דרוש מקור] הזוג, שלתיאורו מוקדשים כשני שלישים מן הפורמט, מופיע ישוב על סלע, ומאחוריהם עץ גדול החוסם את הנוף. ביטריקס לובשת שמלה שחורה ומעליה גלימה בגוון סגול כהה. סביב צווארה צווארון תחרה גדול, ועל ראשה היא חובשת כובע מעוטר בסרט ורוד. איזק מתואר חובש כובע לבד רחב שוליים. הוא לובש בגד שחור המעוטר בתחרה לבנה. ברקע התיאור מעין גן כפרי ובו מבנה בסגנון קלאסי ומזרקה גדולה. מדיה וקבצים בנושא דיוקן הנישואין של איזק מאסה וביטריקס ואן דר לין בוויקישיתוף ערך זה הוא קצרמר בנושא אמנות ובנושא הולנד. אתם מוזמנים לתרום לוויקיפדיה ולהרחיב אותו.
פרסי הווידאו קליפים של MTV לשנת 2019

טקס פרסי הווידאו קליפים של MTV לשנת 2019 התקיים ב-26 באוגוסט 2019, בניוארק, ניו ג'רזי שארצות הברית. במהלך הטקס היו אריאנה גרנדה וטיילור סוויפט לאמניות עם המספר הרב ביותר של המועמדויות, תוך שגרנדה, סוויפט ובילי אייליש היו לאמניות עם המספר הרב ביותר של זכיות באותו הטקס. ב-23 ביולי הכריזו על המועמדויות בטקס, תוך שפורסם כי אריאנה גרנדה וטיילור סוויפט הן האמניות עם המספר הרב ביותר של המועמדויות. הזוכים רשומים ראשונים ומודגשים בכתב בולט מדיה וקבצים בנושא פרסי הווידאו קליפים של MTV לשנת 2019 בוויקישיתוף אתר האינטרנט הרשמי של פרסי הווידאו קליפים של MTV לשנת 2019 פרסי הווידאו קליפים של MTV לשנת 2019, במסד הנתונים הקולנועיים IMDb (באנגלית) מתוך דה סטון פוני, אסבורי פארק 2019 VMAs Reveal Three New Fan-Voted Categories, Pre-Show Performers: Exclusive, Billboard, ‏2019-08-19 Madeline Roth, Missy Elliott, Culture-Shifting Visionary, Is Your 2019 VMA Video Vanguard, MTV News (באנגלית)
הר בנינגהוף

הר בנינגהוף (באנגלית: Mount Benninghoff) הוא הר שאינו מכוסה בקרח, בהרי קווטרמיין שבאנטארקטיקה. גובהו של ההר 1,965 מטרים מעל פני הים. ההר ממוקם 2.8 קילומטרים דרומית- מזרחית להר טרה קוטה. שמו של ההר ניתן לו בשנת 1993 על ידי הוועדה המייעצת לשמות אנטארקטיים. ההר נקרא על שמו של ויליאם ס. בנינגהוף (William S. Benninghoff), שהיה פרופסור לבוטניקה באוניברסיטת מישיגן, וערך מחקרים באנטארקטיקה בשנים 1968, 1976, 1977 ו- 1989; בנינגהוף היה חבר בתת-ועדת חקר הביולוגיה של הוועדה המדעית לחקר אנטארקטיקה, בין השנים 1968–1987; וכן היה חבר במועצת חקר הקוטב של האקדמיה הלאומית למדעים של ארצות הברית, בין השנים 1966-1986. הר בנינגהוף באתר הסקר הגאולוגי של ארצות הברית הר בנינגהוף באתר הגאזט האנטארקטי של ממשלת אוסטרליה הר בנינגהוף באתר הגאזט האנטארקטי המשווה SCAR של ממשלת אוסטרליה מפת אזור הר בנינגהוף מידע גאוגרפי והיסטורי מידע גאוגרפי
SCAR

האם התכוונתם ל... FN SCAR – רובה בלגי/אמריקאי תוצרת חברת FN Herstal נמל התעופה הבינלאומי צ'אקאלוטה – SCAR הוא קוד IATA של נמל התעופה, הממוקם בצ'ילה הוועדה המדעית לחקר אנטארקטיקה – גוף בין-תחומי של המועצה הבינלאומית למדע (ICSU) הגאזט האנטארקטי המשווה SCAR – גאזט אנטארקטי שנערך על ידי הוועדה המדעית לחקר אנטארקטיקה
הר טרה קוטה

הר טרה קוטה (באנגלית: Terra Cotta Mountain) הוא הר בהרי קווטרמיין שבאנטארקטיקה. ההר ממוקם בין עמק וינדי גאלי, לבין הר נובהד, לגדתו הדרומית של קרחון טיילור. ההר התגלה בשנת 1903 על ידי משלחת החקר הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים 1901–1904), בפיקודו של רוברט פלקון סקוט. שמו של ההר תיאורי, והוא מתאר את צבעו של ההר. • James D. Muirhead; Giulia Airoldi; Julie V. Rowland; James D.L. White, Interconnected sills and inclined sheet intrusions control shallow magma transport in the Ferrar large igneous province, Antarctica, GSA Bulletin (2012) 124 (1-2): 162–180. https://doi.org/10.1130/B30455.1 • Morrison, A., & Reay, A. (1995), Geochemistry of Ferrar Dolerite sills and dykes at Terra Cotta Mountain, south Victoria Land, Antarctica, Antarctic Science, 7(1), 73-85. doi:10.1017/S0954102095000113 הר טרה קוטה באתר הסקר הגאולוגי של ארצות הברית הר טרה קוטה באתר הגאזט האנטארקטי של ממשלת ניו זילנד הר טרה קוטה באתר הגאזט האנטארקטי המשווה SCAR של ממשלת אוסטרליה תצלום אוויר של הר טרה קוטה גאזט השמות האנטארקטיים הרשמי של ארצות הברית מידע גאוגרפי והיסטורי
אדולפו דה לה פארה

אדולפו 'פיטו' דה לה פארה (בספרדית: Adolfo 'Fito' de la Parra; נולד ב-8 בפברואר 1946) הוא מתופף, מוזיקאי וסופר ממוצא מקסיקני. החבר היחיד בלהקת קנד היט שהיה שותף מאז ההרכב הקלאסי (1967) ועד התפרקות הלהקה (2019). בשנת 2010 פרסם דה לה פארה ספר המגולל את תולדות הלהקה, בשם "Living The Bluse", על שם אחד מאלבומי הלהקה הנושא שם זהה. אדולפו דה לה פארה נולד בשנת 1943 במקסיקו סיטי, והחל לנגן בתופים עוד כשהיה בן 14. בשנת 1958 הוא היה חבר בלהקה מקסיקנית בשם "לוס ספארקס". הוא ניגן עם כמה להקות רוק פופולריות במקסיקו, כמו לוס סינרס (ספ') וחאבייר באטיז (ספ'). בשנת 1967 דה לה פארה החליף את מתופף קנד היט המקורי, פרנק קוק, לאחר שזה הסתבך בפרשיות סמים. דה לה פארה הופיע לראשונה עם הלהקה ב־1 בדצמבר 1967. כבר מהצטרפותו החלו הוא והלהקה להקליט את אלבומם המצליח ביותר, "Boogie with Canned Heat" שעתיד היה להגיע לצמרות מצעדי המכירות במדינות רבות. מאז הוחלפו חברים בלהקה, עזבו נגנים, חזרו נגנים וסולן הלהקה אלן וילסון מת, ועדיין דה לה פארה היה שותף כל העת בגלגולו הנוכחי של ההרכב. מלבד חברותו בלהקה שיתף דה לה פארה פעולה עם אמני בלוז חשובים כמו טי-בון ווקר, ואלברט קולינס. הטכניקה הייחודית והפנטסטית שלו לתיפוף בלוז עם מקצבים מקסיקנים לצד מקצבים המזוהים יותר עם עולם הרוק הוביל אותו להקליט עם אמנים מפורסמים כגון ג'ון לי הוקר וממפיס סלים. בשנת 2010 פרסם דה לה פארה ספר בשם "Living The Bluse" המגולל את תולדות הלהקה מהקמתה בשנת 1966 בידיי אלן וילסון ובוב הייט ועד לשנות האלפיים המאוחרות, כאשר היה דה לה פארה החבר המקורי היחיד בלהקה. (Boogie with Canned Heat (1968 (Living the Blues (1968 (Hallelujah (1969 (Future Blues (1970 (Vintage (1970 (Historical Figures and Ancient Heads (1971 (The New Age (1973 (One More River to Cross (1973 (Human Condition (1978 (Kings of the Boogie (Dog House Blues) (1981 (Reheated (1988 (Internal Combustion (1994 (Canned Heat Blues Band (1996 (Boogie (2000 (Friends in the Can (2003 (Christmas Album (2007 מדיה וקבצים בנושא אדולפו דה לה פארה בוויקישיתוף אדולפו דה לה פארה, באתר אפל מיוזיק (באנגלית) אדולפו דה לה פארה, באתר MusicBrainz (באנגלית) אדולפו דה לה פארה, באתר Discogs (באנגלית) Canned Heat | Biography & History, AllMusic (באנגלית)
זיקית הודית

זיקית הודית (שם מדעי: Chamaeleo zeylanicus) היא מין של לטאה ממשפחת הזיקיתיים החיה בטבע בתת-היבשת ההודית לרבות בהודו, סרי לנקה ופקיסטן, מה שנתן לה את שמה. היא שייכת לסוג זיקית, בו גם זיקית מובהקת החיה בישראל. אורך הזיקית 35 סנטימטרים לרבות הזנב, והיא בעלת גוף ירוק-בהיר ולאורך הגוף ישנם פסים אנכיים ירוקים-כהים. ראש הזיקית רחב בעל עיניים בולטות היכולות להסתובב בארובותיהם לחיפוש מזון או אויבים. הכפות שלה גדולות עם טפרים בקצותם כדי לעזור לה לטפס והזנב יכול להתקפל ולהינעל על ענפים. הנקבות יותר קטנות מהזכרים. הזיקית מצויה בין ענפי העצים ביערות הרחבים הטרופיים של הודו וסביבותיה והיא יורדת לעיתים נדירות. היא בעלת לשון ארוכה ודביקה העוזרת לה לחטוף חרקים כמו חגבאים, חיפושיות, גמלי שלמה ואחרים כשייקרו בדרכה. בדומה לרוב הזיקיות היא מחליפה את צבעיה להסוואה, אך שינוי הצבע איננו קיצוני, לרוב רק לגווני ירוק או חום כהים. היא מחליפה צבעים גם תוך כדי התחממות בשמש. הזיקיות חיות לבד רוב חייהם והם טריטוריאליות ויתקפו כל מסיג גבול באלימות. מדיה וקבצים בנושא זיקית הודית בוויקישיתוף זיקית הודית, באתר ITIS (באנגלית) זיקית הודית, באתר NCBI (באנגלית) זיקית הודית, באתר Animal Diversity Web (באנגלית) זיקית הודית, באתר האנציקלופדיה של החיים (באנגלית) זיקית הודית, באתר GBIF (באנגלית) זיקית הודית באתר הרשימה האדומה של IUCN
Slay-Z

Slay-Z הוא המיקסטייפ השני של הראפרית האמריקאית אזיליה בנקס. המיקסטייפ יצא לאור ב-24 במרץ 2016 בפורמט של הורדה חינמית. המיקסטייפ כולל שיתופי פעולה עם ריק רוס ונינה סקיי. ב-12 ביולי 2017 הוציאה בנקס מחדש את המיקסטייפ תחת חברת התקליטים שלה, Chaos & Glory, לשירותי הסטרימינג. ב-7 במאי 2018, בהופעתה של בנקס בישראל, הופיעה עם מספר שירים מהמיקסטייפ. במקור תכננה בנקס את המיקסטייפ Slay-Z כמחווה לראפר האמריקאי ג'יי זי. בשיר "Can't Do It like Me" תכננה בנקס שיתוף פעולה עם הזמרת ריהאנה, אך לבסוף הדבר לא קרה. חלקו של ריק רוס בשיר "Big Talk" היה מיועד תחילה להוות חלק מרמיקס לשיר "Ice Princess" של בנקס מאלבום הבכורה שלה, Broke with Expensive Taste, אך לבסוף הוא נכלל ב-"Big Talk" עקב חילוקי דעות עם חברת התקליטים. השיר "Can't Do It Like Me" כולל קטעים מהשיר "Night" של בנגה וקוקי השיר "Used to Being Alone" כולל קטעים מהשיר "Astronomia" של טוני איגי מידע על האלבום Slay-Z באתר MusicBrainz האלבום Slay-Z באתר Discogs האלבום Slay-Z באתר Yandex.Music (ברוסית) האלבום Slay-Z באתר אפל מיוזיק Azealia Banks Slay-Z, exclaim.ca (ב־Canadian English) HipHopDX- https://hiphopdx.com, Azealia Banks - Slay-Z, HipHopDX, ‏2016-04-11 Azealia Banks - 'Slay-Z' Review | NME, NME Music News, Reviews, Videos, Galleries, Tickets and Blogs | NME.COM, ‏2016-04-13 (באנגלית) Azealia Banks: Slay-Z, Pitchfork (באנגלית) Review: Azealia Banks, 'Slay-Z', Spin, ‏2016-04-06 Slay-Z by Azealia Banks, Apple Music (באנגלית)
קרחון טיילור

האם התכוונתם ל... אנטארקטיקה קרחון טיילור (ארץ ויקטוריה) – קרחון בארץ ויקטוריה שבאנטארקטיקה קרחון טיילור (אדמת מק. רוברטסון) – קרחון באדמת מק. רוברטסון שבאנטארקטיקה ארצות הברית קרחון טיילור (קולורדו) – קרחון במדינת קולורדו שבארצות הברית קרחון טיילור (אלסקה) – קרחון במדינת אלסקה שבארצות הברית
יחסי אינדונזיה–קזחסטן

היחסים בין אינדונזיה לקזחסטן כוננו רשמית בשנת 1993. אינדונזיה וקזחסטן חולקות כמה קווי דמיון; בשתי המדינות יש שפע של משאבי טבע, יש להן בעיקר אוכלוסיות מוסלמיות, מבטיחות מגוון הרמוני ומחויבות לזכויות אדם ולדמוקרטיה. שתי המדינות הסכימו להגביר את שיתוף הפעולה בכמה תחומים כלכליים, כגון חקלאות, תעשייה, תרופות, נפט, תשתיות תחבורה וייצור מכונות. שתי המדינות חברות בארגון לשיתוף פעולה אסלאמי. היחסים החלו עם הכרת אינדונזיה בהכרזת העצמאות של הרפובליקה של קזחסטן ב-16 בדצמבר 1991. ב-2 ביוני 1993, אינדונזיה וקזחסטן כוננו רשמית יחסים דיפלומטיים. עם זאת רק ב-29 בדצמבר 2010 פתחה אינדונזיה את שגרירותה באסטנה, שהוחזרה ב-13 באפריל 2012 על ידי פתיחת שגרירות קזחסטן בג'קרטה. נשיא אינדונזיה סוהארטו ערך ביקור ממלכתי באלמטי באפריל 1995, שהוחזר על ידי ביקור ממלכתי של נשיא קזחסטן נורסולטן נזרבייב בג'קרטה כעבור קצת יותר משלושה חודשים. 17 שנים אחר כך ערך הנשיא נזרבייב ביקור ממלכתי בג'קרטה בתאריכים 12–14 באפריל 2012. נשיא אינדונזיה סוסיליו באמבאנג יודהויונו הגיב בביקורו באסטנה ב-2 בספטמבר 2013. על פי נתוני משרד הסחר האינדונזי, הסחר הדו צדדי בין אינדונזיה לקזחסטן בשנת 2012 הגיע לסכום של 63,156 מיליון דולר, גידול של 90.5% לעומת נתון 2011 של 33,153 מיליון דולר. מאזן הסחר בשנת 2012 היה לטובת קזחסטן שרשמה עודף של 46 מיליון דולר ביחס לאינדונזיה. שתי המדינות הגבירו את ההשקעות והמסחר, במיוחד בתעשיית החיטה, הכותנה והגומי, כמו גם בייצור ובחיפושי נפט. אחד מהם, מיזם משותף לייצור צמיגים בקזחסטן בשווי השקעה של 100 מיליון דולר. יש גם כוונה לבנות מפעל לאטריות מיידיות של אינדונזיה בקזחסטן, מכיוון שאינדונזיה היא אחת היצרניות הגדולות בעולם והצרכנית של אטריות מיידיות ומנוסה בתעשייה זו, ואילו קזחסטן היא אחת מיצרניות החיטה הגדולות באזור, מה שיעניק את תהליך אספקה וייצור זול ופרקטי יותר. זוהי הזדמנות עבור מותגי אטריות מיידיות אינדונזיות לחדור לשווקים של מרכז אסיה, רוסיה ואפילו אירופה. נוהג זה נעשה על ידי מותג האטריות המיידי אינדונזיה אינדומי שהשקיע בניגריה. אינדונזיה מחזיקה בקזחסטן שגרירות בנור-סולטן. קזחסטן מחזיקה באינדונזיה שגרירות בג'קרטה. Foster Gultom (1 ביוני 2013). "Indonesia-Kazakhstan ties: To make the dream come true". The Jakarta Post. נבדק ב-4 במאי 2014. {{cite web}}: (עזרה) Yohanna Ririhena (13 בדצמבר 2012). "Kazakhstan to prioritize relations with Indonesia". The Jakarta Post. נבדק ב-4 במאי 2014. {{cite web}}: (עזרה) "Kazakhstan - Indonesia". mfa.gov.kz. נבדק ב-2019-01-17. Arifin Asydhad (2 בספטמבר 2013). "Indonesia dan Kazakhstan Bertekad Tingkatkan Kerjasama" (באינדונזית). Detik.com. נבדק ב-4 במאי 2014. {{cite web}}: (עזרה) Panca Hari Prabowo (2 בספטמבר 2013). "Kazakhstan tertarik mie instan produksi Indonesia" (באינדונזית). Antara News. נבדק ב-4 במאי 2014. {{cite web}}: (עזרה) אתר על יחסי מדינות
וורן אליס

וורן ג'ירארד אליס (באנגלית: Warren Girard Ellis; נולד ב-16 בפברואר 1968) הוא סופר, פובליציסט, תסריטאי, וקומיקסאי בריטי. הוא מוכר בעיקר בתור היוצר של מספר סדרות קומיקס מקוריות, כולל טרנסמטרופוליטן (1997–2002), תדר גלובלי (2002–2004), רד (2003–2004), שעובד לסרטים רד (2010) "פל" (ביחד עם בן טמפלסמית) (2005–2008) ורד 2 (2013), עצים (2014–הווה) והזרקה (2015–הווה). אליס הוא מחברם של הרומנים וריד קטן עקום (2007) ומכונת אקדח (2013), והנובלה נורמלי (2016). אליס הוא גם הכותב של סדרת האנימה קאסלבניה עבור נטפליקס. מעבר לעבודותיו המקוריות, אליס גם שימש ככותב על מספר רב של סדרות קומיקס עבור מארוול, כולל אקס-מן, ת'נדרבולטס, מון נייט, וקשת הסיפור "אקסטרימיס" של איירון מן, שהיווה את הבסיס לסרט איירון מן 3 ביקום הקולנועי של מארוול מ-2013. אליס יצר את "הסמכות" ו"פלאנטרי" עבור WildStorm, כתב ריצה של הלבלייזר עבור ורטיגו, וג'יימס בונד עבור Dynamite Entertainment. אליס כתב גם מספר משחקי מחשב, כולל Dead Space (אנ') מ-2008. אליס מוכר גם בפובליציזם בנושאי תרבות וחברה הן באמצעות נוכחותו המקוונת והן באמצעות כתיבתו, המכסה נושאים טרנס-הומניסטים (בעיקר ננוטכנולוגיה, קריוניקה, העלאת תודעה ושיפור אנושי) ונושאים פולקלוריים, לעיתים בשילוב זה עם זה. הוא הומניסט ופטרון לשעבר של האגודה ההומניסטית הבריטית, ארגון צדקה המתמקד בקידום הומניזם וחילוניות. אליס מתגורר בסאות'אנד-און-סי באנגליה. מדיה וקבצים בנושא וורן אליס בוויקישיתוף אתר האינטרנט הרשמי של וורן אליס (באנגלית) וורן אליס, ברשת החברתית אקס (טוויטר) וורן אליס, ברשת החברתית אינסטגרם וורן אליס, במסד הנתונים הקולנועיים IMDb (באנגלית) וורן אליס, באתר MusicBrainz (באנגלית) וורן אליס, באתר Discogs (באנגלית) "Our patrons: Warren Ellis". Humanists UK. אורכב מ-המקור ב-2019-07-20. נבדק ב-10 בספטמבר 2018. {{cite web}}: (עזרה)
פסטיבל השירים של ישראל

"פסטיבל השירים של ישראל" היא תחרות שירים מוזיקלית ישראלית, שהתקיימה פעמיים, באמצע העשור הראשון של המאה ה-21. במהלך הפסטיבל מבצעים ששת המתמודדים, ביניהם זמרים יחידים ולהקות מוזיקליות, מוכרים ולא מוכרים, את יצירות המוזיקה המקוריות שלהם. לאחר מכן, נשפטים הביצועים על ידי צוות שופטים, כולם מעולם המוזיקה הישראלי; נציגי תחנות רדיו, ערוצי טלוויזיה מוזיקליים וראשי חברות תקליטים; ולבסוף ניתנת אפשרות השיפוט לקהל, המצביע למועמד הנבחר עליו באמצעות כלי התקשורת השונים. התוכנית, אשר משודרת בשידור חי וישיר, מוצגת לקהל באמצעות הטלוויזיה במסגרת "שידורי קשת" של הערוץ השני ובתחנת הרדיו גלי צה"ל. המנצח בתחרות מקבל סכום כספי מכובד, סינגל מוזיקלי לשירו וכן קליפ, אשר ישודר בערוץ 24. ב-30 בדצמבר 2004 שודר "פסטיבל השירים של ישראל" הראשון. למרות היותו בסוף 2004, נקרא "פסטיבל השירים של ישראל לשנת 2005". את התחרות הנחו מנחי הבידור ארז טל ועדי אשכנזי. במהלך הפסטיבל בוצעו שבעה ביצועים, ביניהם של ארבעה זמרים מוכרים. שני המתמודדים הנוספים, "סינקופה" ולהקת הראפ "845 אקספרס", הן שתי להקות שלא זכו לתהילה, ונבחרו בקדם התחרות, שנערך פעמיים, בדרום הארץ ובצפון הארץ והונחה על ידי שלישיית מה קשור. לבסוף היה זה שי גבסו שזכה עם שירו. במהלך 2005 יצא אלבום משותף של הפסטיבל שזכה להצלחה גבוהה גם הוא. אלו הם תשעת השירים המתמודדים של "פסטיבל השירים של ישראל 2005" לפי סדר דירוגם, מהגבוה אל הנמוך. שי גבסו - "מישהו גדול" (מילים: חנה גולדברג, לחן: דודי לוי) 845 אקספרס - "אוהב'תך" (מילים ולחן: גלעד שושן ורותם גולן) אלון אולארצ'יק ורון שובל - "יהיה שלום" (מילים ולחן: אלון אולארצ'יק) לירז צ'רכי וארי גורלי - "שיר מנוחה" (מילים ולחן: ארי גורלי) חמי רודנר - "לילה בלי טיפה של דלק" (מילים: מאיר אריאל, לחן: חמי רודנר) דנה ברגר - "צבעי הערב" (מילים: צרויה להב, לחן: דנה ברגר) רותם מלכה ולהקת סינקופה - "כאן איתך" (מילים ולחן: רותם מלכה) קאשי - "רוח" (מילים ולחן: קאשי) זהבה בן - "אור יום חורף שמשי" (מילים: מאיר אריאל, לחן: קובי אוז) ב-4 במאי 2006 שודר "פסטיבל השירים של ישראל" השני במספרו. את התחרות הנחו הבדרניות רבקה מיכאלי ועלמה זק. במהלך התחרות בוצעו שישה שירים מקוריים, ביניהם של חמישה זמרים מוכרים ולהקות מפורסמות, ושל הלהקה הלא-מוכרת מלכה באיה, שזכתה בקדם-התחרות שנערך שבוע יחיד לפני והונחה על ידי בקי גריפין. במפתיע, זכו לבסוף הלהקה הלא מוכרת מלכה באיה עם שירם המקורי, וגברו על זמרים מוכרים ואהובים נוספים. במהלך הפסטיבל הופיעו שירי מימון, מירי מסיקה, עברי לידר ודניאל סלומון עם דנה עדיני. כמו כן הופיע שי גבסו, זוכה הפסטיבל הקודם. אלו הם ששת השירים המתמודדים של "פסטיבל השירים של ישראל 2006" לפי סדר דירוגם, מהגבוה אל הנמוך. מלכה באיה - "אם את בעניין" (מילים ולחן: אסף שלם ויאיר אלדר) נעם רותם - "עזרה בדרך" (מילים ולחן: נעם רותם) הבנות נחמה - "להיות" (מילים ולחן: קרולינה אברץ) רונה קינן - "עיניים זרות" (מילים ולחן: רונה קינן) יוני בלוך - "כשאת איתי" (מילים ולחן: יוני בלוך) רואי ואסנת לוי - "הזדמנות אלוהית" (מילים ולחן: רואי לוי) "פסטיבל השירים של ישראל", במיזם "אישים" לתיעוד היצירה הישראלית
בנטלי בנטייגה

בנטלי בנטייגה (באנגלית: Bentley Bentayga) הוא SUV (ראשי תיבות של Sport utility vehicle) מפואר, מתוצרת יצרנית כלי הרכב בנטלי אשר מיוצר מדצמבר 2015 בבריטניה. דגם "בנטלי בנטייגה SPEED" הוא ה-SUV המהיר ביותר בעולם. 5 דלתות. 4 מושבים / 7 מושבים. מנוע קדמי. סוג הנעה: הנעה כפולה 4x4. דגם היברידי הוצג לראשונה בתערוכת המכוניות הבינלאומית בז'נבה בשנת 2018. בדגם הורכבו 2 מנועים: מנוע בנזין 8V צילינדרים, 2,984 סמ"ק ומנוע חשמלי הנטען על ידי סוללת ליתיום-יון, טווח טעינה 51 ק"מ. נפח תא מטען אחורי - 484 / 431 ליטר. בשנת 2020 עבר הדגם מתיחת פנים. "בנטלי בנטייגה" משמש כניידת משטרה במשטרת דובאי (דגם נוסף מתוצרת "בנטלי" שפועל במשטרת דובאי הוא בנטלי קונטיננטל GT). תאוצה בין 0–97 קמ"ש היא 3.8 שניות (מנוע W12 צילינדרים, 5,950 סמ"ק המפיק 608 כ"ס (מגדש טורבו כפול). תאוצה בין 0–97 קמ"ש היא 4.6 שניות (מנוע 6V צילינדרים, 3,956 סמ"ק המפיק 435 כ"ס (מנוע דיזל-מגדש טורבו כפול). תאוצה בין 0–97 קמ"ש היא 4.4 שניות (מנוע 8V צילינדרים, 3,956 סמ"ק המפיק 550 כ"ס ב-6,000 סל"ד (מגדש טורבו כפול). "בנטלי בנטייגה", שנת 2016 "בנטלי בנטייגה", שנת 2016 "בנטלי בנטייגה" "בנטלי בנטייגה", דגם "Speed" שנת 2019 "בנטלי בנטייגה", דגם "Speed" שנת 2019 "בנטלי בנטייגה", מבט לתא הנהג ולוח מחוונים "בנטלי בנטייגה", שנת 2018 "בנטלי בנטייגה", דגם היברידי "בנטלי בנטייגה", דגם היברידי מדיה וקבצים בנושא בנטלי בנטייגה בוויקישיתוף אתר האינטרנט הרשמי של בנטלי בנטייגה בנטלי בנטייגה, סרטון באתר יוטיוב "בנטלי בנטייגה" דיזל bentleymedia.com/en/models/bentayga/bentayga-diesel "בנטלי בנטייגה" שנת 2019 (בצרפתית) caradisiac.com/salon-de-geneve-2019-bentley-bentayga-speed-le-plus-rapide-des-suv "בנטלי בנטייגה" nadaguides.com/Cars/Bentley/Bentayga "בנטלי בנטייגה" whatcar.com/news/bentley-suv-redesign ה-SUV המהיר ביותר בעולם - בנטלי בנטייגה SPEED, הקרוסאובר הבריטי המפואר ממשיך לנהל קרבות צמודים עם למבוריגיני. בינתיים, שבר את שיא המהירות המרבית לרכב כביש-שטח ערוץ הספורט, ניר בן טובים, 17 בפברואר 2019 "בנטלי בנטייגה" topgear.com/car-reviews/bentley/bentayga "בנטלי בנטייגה" autocar.co.uk/car-review/bentley/bentayga
פורפיריה אוסטרלית

פורפיריה אוסטרלית (שם מדעי: Porphyrio melanotus) היא מין של פורפיריה ממשפחת הרליתיים החיה בטבע במזרח אינדונזיה (בקרבת איי מאלוקו ואיי ארו), גינאה החדשה, באוסטרליה ובניו זילנד. בעבר נחשבה לתת-מין של פורפיריה סגולה. הפורפיריה מגיעה לאורך 45 עד 50 סנטימטרים כאשר שני הזוויגים דומים במראם. צבעה כחול עם מקור אדום וראש, צוואר וכנפיים שחורים. הרגליים ארוכות, צהובות ובעלות אצבעות ארוכות העוזרות לה להלך מעל צמחי מים. הפורפיריה היא מעופפת חלשה ומעדיפה לשחות או לרוץ הרחק ממקור סכנה במקום לעוף, אף שהיא יכולה לעוף. היא חיה בקבוצות קטנות באזורים לחים כמו גדות נהר, ערבות עשב לחות וביצות. הפורפיריה היא אוכלת כל הניזונה מזרעים, פירות, חרקים, רכיכות וחולייתנים קטנים והיא גם בוזזת ביצים וגוזלים של עופות אחרים. זוג פורפיריות מקנן על גבי הקרקע, מתחת לצמחייה כמו סוף או דגניים ומטילים ביצים בין אוגוסט לפברואר. הזוג הטריטוריאלי יתקוף כל פולש ויכול להרתיע אף עופות דורסים כמו זרון אוסטרלי מלהתקרב אל הקן. אם הם לא מצליחים להגן (למשל כאשר יונקים טורפים מתקרבים אליו) הם ינטשו את הקן. אוכלוסיות הפורפיריה האוסטרלית בניו זילנד מעוררות מחלוקת בין החוקרים - האם הן ילידות האיים, בדומה למיני רליתיים אחרים המצויים בניו זילנד או שהן יובאו בידי הילידים המאורים מאוסטרליה. חלק מהחוקרים משערים שפורפיריות אלה הגיעו לניו זילנד לפני פחות מ-1,000 שנה ואף פחות מ-400 שנה, מאחר שלא נמצאו מאובנים שלהן על האי. כיום האוכלוסייה בניו זילנד נמצאת בסכנה גדולה, עקב טריפה מצד חתולים, סמוריים וחולדות שהובאו בידי האדם לאיים. Porphyrio melanotus melanopterus Porphyrio melanotus pelewensis Porphyrio melanotus melanotus Porphyrio melanotus bellus Porphyrio melanotus samoensis מדיה וקבצים בנושא פורפיריה אוסטרלית בוויקישיתוף פורפיריה אוסטרלית, באתר NCBI (באנגלית) פורפיריה אוסטרלית, באתר GBIF (באנגלית)
סורת אל-ג'ן

סורת אל-גִ'ן (בערבית: سورة الجن), הנקראת בעברית "חזון השדים", היא סורה מספר 72 בקוראן, והיא מונה 18 פסוקים. לפי חלק מפרשני הקוראן, יום אחד הנביא מוחמד חזר מטאיף, מאוכזב מכך שאנשים שם לא הסכימו לקבל על עצמם את האסלאם. הוא החל לקרוא את הקוראן במקום המכונה "עמק השדים", וקבוצה של שדים שהקשיבו לו החליטו להתאסלם ולהזמין שדים נוספים אל האסלאם. לפי עבדאללה אבן מסעוד, באחד הלילות הנביא נעלם לזמן מה, וכאשר הוא חזר הוא סיפר לחבריו שאחד מהשדים הזמין אותו לקרוא להם את הקוראן, ולכן הוא הלך אליהם והקריא להם. לפי עבדאללה אבן עבאס, קבוצה של שדים יצאו לכאורה לחפש את הסיבה שבגלל הם הפסיקו לקבל מידע מעולמות עליונים, וכשהם ראו ושמעו את מוחמד קורא קוראן, הם הסיקו לכאורה שזאת הסיבה. מדיה וקבצים בנושא סורת אל-ג'ן בוויקישיתוף סורת אל-ג'ן, בתרגום הרמן רקנדורף, באתר ויקיטקסט הקוראן סורה 72 (תרגום רקנדורף) – ויקיטקסט, באתר wikisource.org Sura al-Jinn, WikiShia (באנגלית)
נפצילין

נפצילין (Nafcillin) היא תרופה אנטיביוטית ממשפחת הפניצילין. התרופה משמשת לטיפול בזיהומים סטפילוקוקליים וניתנת בעירוי תוך-ורידי. נפצילין מסווגת כפניצילין עמיד לפניצילינאז, אשר מקנה לה פעילות זו נגד נקדים גראם חיוביים המפרישים פניצילינאז. נפצילין משמשת לטיפול בזיהומים מזני Staphylococcus רגישים למתיצילין. היא פעילה גם נגד זני Streptococcus רגישים לפניצילין ונקדים גראם-חיוביים אל-אווירניים שונים, ויעילותה נגד חיידקים אלה גבוהה באופן מובנה משל מתיצילין, אולם בזיהומים מנקדים גראם-חיוביים שאינם סטפילוקוקליים, בנזילפניצילין עדיפה על נפצילין. התרופה ניתנת למבוגרים במינון של 6–12 גרם ביום על פני 4–6 מנות, ולילדים במינון 100–200 מ״ג לק"ג גוף ליום. אף שניתן לתת את התרופה בזריקה תוך-שרירית בחצי מינון, רמתה לאחר מתן תוך-שרירי נמוכה. נפצילין בנויה מחומצה 6-אמינופניצילינית שאליה מחוברת כשייר צדדי קבוצת נפתיל שאליה מחוברת קבוצת אתוקסי. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים,שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל. מנגנון הפעולה של נפצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו. עמידות התרופה לפניצילינאז, אשר מוקנית לה מן השייר הצדדי שלה, שמונע את הקישור לאנזים זה, מאפשרת את פעילותה נגד חיידקי Staphylococcus, שברובם מייצרים פניצילינאז ועמידים לפניצילינים טבעיים. הספיגה של נפצילין במתן פומי אינה צפויה, ומתן תוך-שרירי מביא לריכוז נמוך שלה בדם. לפיכך, דרך המתן של התרופה היא על פי רוב תוך-ורידית. היא ניתנת כמלח נתרן, וכאשר בדם היא קשורה בשיעור של 90% לחלבוני הפלזמה. התרופה מופרשת בעיקר למרה, אך בשיעור מסוים גם בכליה. כבכל פניצילין, אלרגיה לנפצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, אשר יותר מודגשת בנפצילין לעומת אוקסצילין, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.